HANDICAPORGANISATIONERNE I DANMARK

**INTERNATIONALT UDVIKLINGSSAMARBEJDE FOR INKLUSION AF MENNESKER MED HANDICAP**

**STRATEGISK FUNDAMENT**

# GRUNDLAGET FOR DET INTERNATIONALE UDVIKLINGSSAMARBEJDE:

* Vi ser **FN’s menneskerettigheder** som et uomgængeligt grundlag for ethvert samfund, og særligt **FN’s Handicapkonvention** er fundamental for vores arbejde.
* **FN’s Verdensmål** og deres løfte om, at ingen skal lades i stikken, er en løftestang for at sikre en retfærdig og socialt bæredygtig global udvikling.
* I lande i det Globale Syd arbejder vi primært i partnerskab med **organisationer, der består af og repræsenterer mennesker med handicap** og deres nærmeste pårørende.
* Vi arbejder for at fremme **bæredygtige organisationer**, hvor samarbejdet bygger på organisationernes prioriteringer.
* Vi bidrager med **erfaringer med organisering af mennesker med handicap** i organisationer, der står til rådighed og kan konsulteres og involveres aktivt i alle spørgsmål, der vedrører dem, jf. Handicapkonventionen.
* Vi arbejder **handicap-til-handicap**, hvor konkrete erfaringer mellem mennesker med handicap og mellem vores organisationer bringes i spil i det mellemfolkelige møde
* Vi fremmer **medejerskab** til samarbejdet og bidrager aktivt og i **gensidig respekt** og forståelse for mangfoldigheden og egenarten blandt organisationerne i Danmark og i Syd.
* **Koordinering og samarbejde** skaber resultater, der er bedre forankret.
* **Demokratiske beslutningsprocesser**,gode rammer for lige adgang til deltagelse, **inddragelse** og **ikke-diskrimination** i organisationerne er en forudsætning for fuld inklusion.
* Vi udviser og forventer af partnerorganisationer **åbenhed**, **gennemsigtighed** og **ansvarlighed** overfor medlemmer, medlemsorganisationer og donorer om udviklingssamarbejdet.
* **Læring** og forandring dokumenteres og **deles med andre**, og så nye ideer kan genereres og effektive måder til at overkomme samfundsmæssige barrierer på demonstreres.

*Vi arbejder for, at mennesker med handicap kan leve et liv som alle andre ved at deltage, bidrage og være en del af fællesskabet.*

# FORANDRINGER ER:

Varige og positive ændringer i levevilkår,

deltagelse og inklusion af mennesker med handicap,

så menneskerettighederne opfyldes og beskyttes

# FORANDRING SKER, NÅR:

der nationalt er stærke, uafhængige og demokratiske handicaporganisationer med en stærk lokalt forankret medlemsbase af aktive mennesker med handicap og deres pårørende, og som står samlet som handicapbevægelse

… fordi en stærk handicapbevægelse af mennesker med handicap og deres pårørende kan skabe opmærksomhed om og holde beslutningstagere løbende ansvarlige for at sikre en rettighedsbaseret bæredygtig udvikling, der omfatter mennesker med handicap.

# VI BIDRAGER TIL FORANDRING, VED:

at danske handicaporganisationer engagerer sig og omfatter et bredt engagement i internationalt udviklingssamarbejde, står sammen i et lærende fællesskab, der tilfører værdi til partnerskaber i Syd, og arbejder for fortsat forankring indenfor som udenfor handicapbevægelsen i Danmark,

*og*

at handicaporganisationer i Danmark arbejder individuelt og samlet med og indgår i værdibaserede partnerskaber med handicapbevægelser i Syd gennem at udveksle og skabe fælles erfaringer og læring,

… fordi danske organisationer har mangeårige, stærke og relevante erfaringer og en værdibaseret tilgang funderet på rettigheder og fordi vi gennem udveksling af erfaringer, samarbejde om at udvikle os og fortælle bredt om vores arbejde fortsat kan sikre relevans af vores erfaringer og rolle i partnerskaberne.

Version nov. 2021